ประกาศกรมโยธาธิการและผังเมืองประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดศรีสะเกษพ.ศ. ๒๕๕๘ ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๔๗ จังหวัด พ.ศ. ๒๕๕๘ ซึ่งใช้บังคับในท้องที่จังหวัดศรีสะเกษด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘ผู้ว่าราชการจังหวัดปฏิบัติราชการแทนอธิบดีกรมโยธาธิการและผังเมืองในฐานะเจ้าพนักงานการผังโดยความเห็นชอบจากคณะกรรมการผังเมือง จึงออกประกาศไว้ ดังต่อไปนี้ข้อ๑ ในประกาศนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้า ซึ่งเป็นผลิตผลหรือผลิตภัณฑ์ของชุมชนข้อ๒ การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงานและพื้นที่ส่วนอื่นที่อยู่ภายในอาคารมารวมคำนวณด้วยข้อ๓ ประกาศนี้ให้ใช้บังคับในท้องที่จังหวัดศรีสะเกษแต่ทั้งนี้ ไม่หมายความรวมถึงบริเวณตามกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองไผ่ตำบลหญ้าปล้อง ตำบลโพธิ์ ตำบลเมืองเหนือ ตำบลเมืองใต้ ตำบลหนองครก ตำบลโพนข่าและตำบลซำ อำเภอเมืองศรีสะเกษ จังหวัดศรีสะเกษ พ.ศ. ๒๕๔๗ และเทศบัญญัติเทศบาลเมืองศรีสะเกษเรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหญ้าปล้องอำเภอเมืองศรีสะเกษ จังหวัดศรีสะเกษ พ.ศ. ๒๕๕๑ข้อ๔ ที่ดินในบริเวณท้องที่ตามข้อ ๓ห้ามไม่ให้ใช้ประโยชน์ที่ดินเพื่อก่อสร้าง ดัดแปลง ใช้ หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตรขึ้นไป เว้นแต่บริเวณท้องที่ ดังต่อไปนี้(๑) ในท้องที่เขตเทศบาลตำบลกันทรารมย์ อำเภอกันทรารมย์(๒) ในท้องที่เขตเทศบาลตำบลขุนหาญ อำเภอขุนหาญ(๓) ในท้องที่เขตเทศบาลตำบลไพรบึง อำเภอไพรบึง(๔) ในท้องที่เขตเทศบาลตำบลเมืองคง อำเภอราษีไศล(๕) ในท้องที่เขตเทศบาลตำบลบึงบูรพ์ อำเภอบึงบูรพ์(๖) ในท้องที่เขตเทศบาลตำบลพยุห์ อำเภอพยุห์(๗) ในท้องที่เขตเทศบาลตำบลยางชุมน้อย อำเภอยางชุมน้อย(๘) ในท้องที่เขตเทศบาลตำบลศรีรัตนะ อำเภอศรีรัตนะ(๙) ในท้องที่เขตเทศบาลตำบลห้วยทับทัน อำเภอห้วยทับทัน(๑๐) ในท้องที่เขตเทศบาลตำบลปรางค์กู่ อำเภอปรางค์กู่(๑๑) ในท้องที่เขตเทศบาลตำบลจานแสนไชย อำเภอห้วยทับทัน(๑๒) ในท้องที่เขตเทศบาลตำบลกระหวัน อำเภอขุนหาญ(๑๓) ในท้องที่เขตเทศบาลตำบลโพธิ์กระสังข์ อำเภอขุนหาญ(๑๔) ในท้องที่เขตเทศบาลตำบลสิ อำเภอขุนหาญ(๑๕) ในท้องที่เขตเทศบาลตำบลกันทรอม อำเภอขุนหาญ(๑๖) ในท้องที่เขตเทศบาลตำบลโนนสูง อำเภอขุนหาญ(๑๗) ในท้องที่เขตเทศบาลตำบลสำโรงพลัน อำเภอไพรบึง(๑๘) ในท้องที่เขตเทศบาลตำบลบัวหุ่ง อำเภอราษีไศล(๑๙) ในท้องที่เขตเทศบาลตำบลส้มป่อย อำเภอราษีไศล(๒๐) ในท้องที่เขตเทศบาลตำบลหนองหญ้าลาด อำเภอกันทรลักษ์(๒๑) ในท้องที่เขตเทศบาลตำบลสวนกล้วย อำเภอกันทรลักษ์(๒๒) ในท้องที่เขตเทศบาลตำบลอุทุมพรพิสัย อำเภออุทุมพรพิสัย(๒๓) ในท้องที่เขตเทศบาลตำบลโคกจาน อำเภออุทุมพรพิสัย(๒๔) ในท้องที่เขตเทศบาลตำบลสระกำแพงใหญ่ อำเภออุทุมพรพิสัย(๒๕) ในท้องที่เขตเทศบาลตำบลแต้ อำเภออุทุมพรพิสัย(๒๖) ในท้องที่เขตเทศบาลตำบลศรีสะอาด อำเภอขุขันธ์(๒๗) ในท้องที่เขตเทศบาลตำบลโดด อำเภอโพธิ์ศรีสุวรรณ(๒๘) ในท้องที่เขตเทศบาลตำบลผือใหญ่ อำเภอโพธิ์ศรีสุวรรณ(๒๙) ในท้องที่เขตเทศบาลตำบลบุสูง อำเภอวังหิน(๓๐) ในท้องที่เขตเทศบาลตำบลวังหิน อำเภอวังหิน(๓๑) ในท้องที่เขตเทศบาลตำบลหนองใหญ่ อำเภอเมืองจันทร์(๓๒) ในท้องที่เขตเทศบาลตำบลเมืองจันทร์ อำเภอเมืองจันทร์(๓๓) ในท้องที่เขตเทศบาลตำบลน้ำคำ อำเภอเมืองศรีสะเกษ(๓๔) ในท้องที่เขตเทศบาลเมืองกันทรลักษ์ อำเภอกันทรลักษ์(๓๕) ในท้องที่เขตเทศบาลตำบลกำแพง อำเภออุทุมพรพิสัย(๓๖) ในท้องที่เขตเทศบาลตำบลเมืองขุขันธ์ อำเภอขุขันธ์(๓๗) ในท้องที่ตำบลหญ้าปล้อง อำเภอเมืองศรีสะเกษ(๓๘) ในท้องที่ตำบลหนองไผ่ อำเภอเมืองศรีสะเกษ(๓๙) ในท้องที่ตำบลโพธิ์ อำเภอเมืองศรีสะเกษ(๔๐) ในท้องที่ตำบลหนองแก้ว อำเภอเมืองศรีสะเกษ(๔๑) ในท้องที่ตำบลหนองครก อำเภอเมืองศรีสะเกษ(๔๒) ในท้องที่ตำบลโพนข่า อำเภอเมืองศรีสะเกษ(๔๓) ในท้องที่ตำบลซำ อำเภอเมืองศรีสะเกษ(๔๔) ในท้องที่ตำบลโพนค้อ อำเภอเมืองศรีสะเกษ(๔๕) ในท้องที่ตำบลหนองไฮ อำเภออุทุมพรพิสัย(๔๖) ในท้องที่ตำบลสำโรง อำเภออุทุมพรพิสัย(๔๗) ในท้องที่ตำบลตาเกษ อำเภออุทุมพรพิสัย(๔๘) ในท้องที่ตำบลขะยูง อำเภออุทุมพรพิสัย(๔๙) ในท้องที่ตำบลหนองห้าง อำเภออุทุมพรพิสัย(๕๐) ในท้องที่ตำบลปะอาว อำเภออุทุมพรพิสัย(๕๑) ในท้องที่ตำบลแข้ อำเภออุทุมพรพิสัย(๕๒) ในท้องที่ตำบลก้านเหลือง อำเภออุทุมพรพิสัย(๕๓) ในท้องที่ตำบลดองกำเม็ด อำเภอขุขันธ์(๕๔) ในท้องที่ตำบลใจดี อำเภอขุขันธ์(๕๕) ในท้องที่ตำบลห้วยเหนือ อำเภอขุขันธ์(๕๖) ในท้องที่ตำบลห้วยสำราญ อำเภอขุขันธ์(๕๗) ในท้องที่ตำบลสะเดาใหญ่ อำเภอขุขันธ์(๕๘) ในท้องที่ตำบลหนองฉลอง อำเภอขุขันธ์(๕๙) ในท้องที่ตำบลห้วยใต้ อำเภอขุขันธ์(๖๐) ในท้องที่ตำบลจานใหญ่ อำเภอกันทรลักษ์(๖๑) ในท้องที่ตำบลกระแชง อำเภอกันทรลักษ์(๖๒) ในท้องที่ตำบลน้ำอ้อม อำเภอกันทรลักษ์(๖๓) ในท้องที่ตำบลเวียงเหนือ อำเภอกันทรลักษ์(๖๔) ในท้องที่ตำบลทุ่งใหญ่ อำเภอกันทรลักษ์(๖๕) ในท้องที่ตำบลเมือง อำเภอกันทรลักษ์ทั้งนี้ในท้องที่ตาม (๑) ถึง (๓๓)ให้ดำเนินการเป็นอาคารพาณิชยกรรมประเภทค้าปลีกค้าส่งได้ตามขนาดและหลักเกณฑ์ที่กำหนดไว้ในข้อ๕ และในท้องที่ตาม (๓๔) ถึง (๖๕)ให้ดำเนินการเป็นอาคารพาณิชยกรรมประเภทค้าปลีกค้าส่งได้ตามขนาดและหลักเกณฑ์ที่กำหนดไว้ในข้อ๕ หรือข้อ ๖ แล้วแต่กรณีข้อ๕ การใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่๓๐๐ ตารางเมตรแต่ไม่เกิน ๘๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทางหรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๕๐เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(๑๑) กรณีอาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คูคลอง ลำธารหรือลำกระโดง ต้องมีที่ว่างอันปราศจากอาคารและสิ่งก่อสร้างใด ๆ ในด้านที่ติดกับแหล่งน้ำสาธารณะนั้นถ้าแหล่งน้ำสาธารณะนั้นมีความกว้างน้อยกว่า ๑๐ เมตร ต้องมีที่ว่างไม่น้อยกว่า ๓เมตร แต่ถ้าแหล่งน้ำสาธารณะนั้นมีความกว้างตั้งแต่ ๑๐ เมตรขึ้นไปต้องมีที่ว่างไม่น้อยกว่า ๖ เมตรสำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่ เช่น บึงหรือทะเลสาบ ต้องมีที่ว่างไม่น้อยกว่า ๑๒ เมตรข้อ๖ การใช้ประโยชน์ที่ดินเพื่อก่อสร้างดัดแปลง ใช้หรือเปลี่ยนการใช้เป็นอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันเกิน๘๐๐ ตารางเมตร ต้องเป็นไปตามหลักเกณฑ์ ดังต่อไปนี้(๑)ที่ดินแปลงที่ตั้งอาคารจะต้องอยู่ติดทางหลวงแผ่นดินหรือถนนสาธารณะที่มีขนาดเขตทางไม่น้อยกว่า๔๐ เมตร(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๕๐๐ เมตรและมีทางคู่ขนานกับถนนสาธารณะเชื่อมต่อกับทางเข้าออกของรถยนต์(๓) มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๒(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากริมเขตทางของถนนสาธารณะไม่น้อยกว่า ๗๕เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือริมเขตทางของถนนสาธารณะไม่น้อยกว่า๒๐เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวจากเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน และสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตรสำหรับพื้นที่อาคาร ๑,๐๐๐ ตารางเมตรแรก ส่วนที่เกิน ๑,๐๐๐ ตารางเมตร คิดในอัตรา ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวก(๑๑) กรณีอาคารที่ก่อสร้างหรือดัดแปลงใกล้แหล่งน้ำสาธารณะ เช่น แม่น้ำ คูคลอง ลำธารหรือลำกระโดง ต้องมีที่ว่างอันปราศจากอาคารและสิ่งก่อสร้างใด ๆในด้านที่ติดกับแหล่งน้ำสาธารณะนั้น ถ้าแหล่งน้ำสาธารณะนั้นมีความกว้างน้อยกว่า ๑๐เมตร ต้องมีที่ว่างไม่น้อยกว่า ๓ เมตรแต่ถ้าแหล่งน้ำสาธารณะนั้นมีความกว้างตั้งแต่ ๑๐ เมตรขึ้นไปต้องมีที่ว่างไม่น้อยกว่า ๖ เมตร สำหรับอาคารที่ก่อสร้างหรือดัดแปลงใกล้แหล่งน้ำสาธารณะขนาดใหญ่เช่น บึง หรือทะเลสาบ ต้องมีที่ว่างไม่น้อยกว่า ๑๒ เมตรข้อ๗ กรณีผู้ขออนุญาตไม่อาจปฏิบัติตามหลักเกณฑ์ข้อ ๕ (๖) ข้อ ๕ (๗) ข้อ ๕ (๘) ข้อ ๖ (๖) ข้อ ๖ (๗) และข้อ ๖ (๘)ผู้ขออนุญาตอาจยื่นขอต่อผู้มีอำนาจหน้าที่ตามข้อ ๘ เพื่อนำเสนอคณะอนุกรรมการผังเมืองระดับจังหวัดเพื่อพิจารณาปรับปรุงหลักเกณฑ์การพิจารณาอนุญาตอาคารพาณิชยกรรมค้าปลีกค้าส่งเพื่อพิจารณาตามความเหมาะสมได้ทั้งนี้ ภายใต้กรอบหลักเกณฑ์ ดังต่อไปนี้(๑) หลักเกณฑ์ตามข้อ ๕ (๖) มีที่ว่างด้านหน้าอาคารห่างจากริมเขตทางของถนนสาธารณะน้อยกว่า๕๐ เมตรได้ แต่ทั้งนี้ จะต้องไม่น้อยกว่า ๔๐ เมตร(๒) หลักเกณฑ์ตามข้อ ๕ (๗)มีที่ว่างด้านข้างและด้านหลังอาคารห่างจากเขตที่ดินของผู้อื่นหรือริมเขตทางของถนนสาธารณะน้อยกว่า๑๕ เมตรได้ แต่ทั้งนี้ จะต้องไม่น้อยกว่า ๑๐ เมตร(๓) หลักเกณฑ์ตามข้อ ๕ (๘) และข้อ ๖ (๘) อาคารที่มีความสูงเกิน ๑๐ เมตรมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถานและสถานศึกษาน้อยกว่า ๕๐๐ เมตรได้ แต่ทั้งนี้ จะต้องไม่น้อยกว่า๓๐๐ เมตร(๔) หลักเกณฑ์ตามข้อ ๖ (๖)มีที่ว่างด้านหน้าอาคารห่างจากริมเขตทางของถนนสาธารณะน้อยกว่า ๗๕ เมตรได้แต่ทั้งนี้จะต้องไม่น้อยกว่า ๕๐ เมตร(๕) หลักเกณฑ์ตามข้อ ๖ (๗)มีที่ว่างด้านข้างและด้านหลังอาคารห่างจากเขตที่ดินของผู้อื่นหรือริมเขตทางของถนนสาธารณะน้อยกว่า๒๐ เมตรได้ แต่ทั้งนี้ จะต้องไม่น้อยกว่า ๑๕ เมตรข้อ๘ ให้ผู้มีอำนาจหน้าที่ในการควบคุมหรืออนุญาตการก่อสร้างอาคารหรือผู้มีอำนาจหน้าที่ในการควบคุมหรืออนุญาตการประกอบกิจการในเขตท้องที่จังหวัดศรีสะเกษปฏิบัติการให้เป็นไปตามประกาศนี้ข้อ๙[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒พฤศจิกายน พ.ศ. ๒๕๕๘ยุทธนา วิริยะกิตติผู้ว่าราชการจังหวัดศรีสะเกษปฏิบัติราชการแทนอธิบดีกรมโยธาธิการและผังเมืองเจ้าพนักงานการผังปริยานุช/จัดทำ๒๕ ธันวาคม๒๕๕๘ปริญสินีย์/ตรวจ๒๕ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๑๙ ง/หน้า ๑๔๒/๒ ธันวาคม ๒๕๕๘